*Welwitschia mirabilis* er eneste representant for Welwitchia-plantene
**Gnetales** er en liten orden av nakenfrøede planter som omfatter noen av de særeste nakenfrøede gruppene. De er såpass forskjellige at gjerne har fått ganske høye systematiske kategorier, og fellesgruppen har derfor også variert fra divisjon (biologi) til orden (biologi). Fordi alle de hierarkiske kategoriene har egne endelser i botanikken, er det en rekke navn som i praksis dekker den samme gruppen: **Gnetophyta** (divisjon), **Gnetophytina** (underdivisjon), **Gnetopsida** (klasse) og **Gnetidae** (underklasse). Alle peker imidlertid til en gruppe bestående av de tre slektene *Gnetum*, *Ephedra* og *Welwitschia* og deres fossile slektninger.

Utseende og bygning
-------------------

Gruppens medlemmer er svært forskjellige. Med unntak av Gnetum gnemon og Gnetum costatum, som er små til mellomstore trær som kan bli rundt 15 meter høye, består *Gnetum*-slekten av lianer med grønne, fjærnervede blader i tropene. Bladene til Gnetum har medisinske egenskaper. Et fellestrekk for hele Gnetales er at kloroplastene mangler flere gener essensielle for fotosyntesen, hvilket resulterer i noe mindre effektiv fotosyntese sammenlignet med andre frøplanter. *Ephedra* er pinneaktige busker med få, tynne blader som kan minne om barnåler. Denne gruppen har medisinplanter (efedrin) mot astma, forkjølelse og høysnue, men representerer også arter med stoffer som har narkotisk virkning, ofte potensielt dødelig. *Welwitschia* er en stor, ørkenlevende sukkulent som gror to store blader med parallelle nerver, som to enorme barnåler. Gruppen har imidlertid noen felles trekk som gjør at man lenge har vist at det er et slektskap mellom dem.

Alle har både tracheider og vedrør i vedvevet, et trekk som ellers bare finnes hos blomsterplanter. Som de eneste kjente planter har de et system der eggcellen sender ut et rør for å møte pollenslangen. På samme måte som blomsterplantene har også gnetales-plantene dobbel befruktning, et system der et pollenkorn nummer to smelter sammen med to polarlegemer og danner noen av spirens strukturer. Disse trekkene har gjort at enkelet forskere har framholdt gnetales-gruppen som mulig stamfar for blomsterplantene, men nyere forskning tyder på at blomsterplantene har sitt opphav et annet sted, og at de nakenfrøede plantene som sådan er en monofyletisk gruppe.

Noen av *Gnetum*-artene har insektspollinering ved hjelp av nebbfluer. Det er mulig gnetumplantene var den første gruppen som utviklet denne pollineringsmåten, lenge før de blomsterplantene. Frøene spres av fugler.

Slektskap innad i grupper
-------------------------

Fordi slektene i gruppen er så hverandre har det vært vanskelig å gi noen sikker hypotese om deres innbyrdes slektsforhold, men med genetisk forskning siden 1980-tallet vet man nå mer. Fossilfunn fra kritt og mulig relevante funn fra perm, trias og jura har også bidratt. Selv om slektskapsforholdene fortsatt er usikre, ser det ut til at *Gnetum* er Søstergruppea til *Welwitschia*, og at disse to sammen med slekten *Ephedra* utgjør en monofyletisk gruppe.

Følgende er de tre slektene og et utvalg av arter:

* ***Gnetum***
	+ *Gnetum gnemon* (Asia)
	+ *Gnetum africanum* (Afrika)
	+ *Gnetum amazonicum* (Sør-Amerika)
	+ *Gnetum microcarpum* (Sør-Amerika
* ***Welwitschia***
	+ *Welwitschia mirabilis* (Namibia)
* ***Ephedra***
	+ Ephedra alata (Afrika, Midtøsten)
	+ Ephedra aspera (USA, Mexico)
	+ Ephedra californica (california)
	+ Ephedra distachya (Europa, Asia)
	+ Ephedra fasciculata (Arizona)
	+ Ephedra funerea (Death Valley)
	+ Ephedra multiflora (Chile, Argentina)
	+ Ephedra nevandensis
	+ Ephedra przewalskii (Kina)
	+ Ephedra sinica (Kina)
	+ Ephedra strobilacea (Afghanistan)
	+ Ephedra torreyana (USA, Mexico)
	+ Ephedra trifurca (USA, Mexico)
	+ Ephedra viridis (USA)

Referanser
----------

1. ↑  Earle, C.J. (2011). «Gnetidae». The Gymnosperm database. Besøkt 23. oktober 2016.
2. ↑  Significance of Photosynthetic Characters in the Evolution of Asian Gnetum (Gnetales)
3. ↑  Berger, F. (januar 2008). «Double-fertilization, from myths to reality». *Sexual Plant Reproduction*. 21 (1): 3–5. doi:10.1007/s00497-007-0066-4.
4. 1 2  Peter R. Crane; Patrick Herendeen; Else Marie Friis (2004). «Fossils and plant phylogeny». *American Journal of Botany*. 91 (10): 1683–1699. PMID 21652317. doi:10.3732/ajb.91.10.1683. Arkivert fra originalen 18. juli 2010. Besøkt 23. oktober 2016.
5. ↑  Ren D, Labandeira CC, Santiago-Blay JA, Rasnitsyn A, Shih CK, Bashkuev A, Logan MA, Hotton CL, Dilcher D. (2009). Probable Pollination Mode Before Angiosperms: Eurasian, Long-Proboscid Scorpionflies. Science, 326 (5954), 840-847. doi:10.1126/science.1178338

Eksterne lenker
---------------

* (en) *Gnetales* – oversikt og omtale av artene i WORMS-databasen Rediger på Wikidata

* (en) *Gnetales* i Encyclopedia of Life Rediger på Wikidata

* (en) *Gnetales* i Global Biodiversity Information Facility Rediger på Wikidata

* (no) *Gnetales* hos Artsdatabanken Rediger på Wikidata

* (sv) *Gnetales* hos Dyntaxa Rediger på Wikidata

* (en) *Gnetales* hos Fossilworks Rediger på Wikidata

* (en) *Gnetales* hos ITIS Rediger på Wikidata

* (en) *Gnetales* hos NCBI Rediger på Wikidata

* (en) *Gnetales* hos Tropicos Rediger på Wikidata

* (en) *Kategori:Gnetaceae* – bilder, video eller lyd på Wikimedia Commons Rediger på Wikidata

* *Gnetales* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN
 |